**ДО**

**ВСИЧКИ ЗАИНТЕРЕСОВАНИ СТРАНИ**

**ОТНОСНО:** Искане на разяснение по реда на чл.29 от ЗОП, във връзка с провеждането на процедура по възлагане на обществена поръчка, с предмет: **„Доставка на нови тролейбуси за нуждите на обществения градски транспорт на Плевен“**

В контекста на горното (долоизложените въпроси) заявявам, че считаме, че условията на обществената поръчка са ограничаващи и дискриминационни и насочени към ограничен кръг от участници от законово допустимото.

В тази връзка считаме, че с поставянето на горните въпроси може да се внесе по-голяма яснота и затова молим да ни отговорите.

**Въпрос №1:** Поканата за представяне на оферта съдържа необходимите референции за оценка на пригодността. Съгласно международната практика, по отношение на тролейбусите производителите най-често разполагат с отделни референции за каросерията и за задвижването. Поради това бихме желали да се потвърди, че възложителят приема съответното количество референтна работа и в случая, когато оферентът представи отделни референции за съответното количество работа по отношение на каросерията и на задвижването.

**Отговор №1**: Да, потвърждаваме.

**Въпрос №2:** Бихме искали да бъде потвърдено, че в съответствие с горното ще се приемат и представени отделни сертификати (за каросерия и за задвижване) за ЕО одобряване.

**Отговор № 2:** Да, потвърждаваме.

**Въпрос № 3**: В изготвения от Възложителя материал „Техническо описание- Технически параметри“ се определя доставката на тролейбус 12 м. По наше мнение горното изискване до голяма степен ограничава конкуренцията, не отразява нуждите на Възложителя и доставчика, поради което предлагаме промяна горния параметър по следния начин: Дължина на тролейбуса -:12000+/–500.

**Отговор № 3:** Не се налага да се прави промяна, предвид факта, че посоченото отклонение е по принцип допустимо от технологична гледна точка с оглед на постигане на среда с лоялна конкуренция за участие в откритата процедура и удоволетворява поставените цели за изпълнение, посредством поръчката.

**Въпрос № 4:** С цел осигуряване на равни възможности, Възложителят е определил изискване на втората врата на тролейбуса да се осигурява възможност за качване на хора с увреждания, което ненужно ограничава възможността на оферента да представи оферта, отговаряща по качество и количество на поканата. Моля, потвърдете, че възможността за качване/слизане на хора с увреждания може да бъде обезпечена не само на втора врата.

**Отговор № 4:** Да, потвърждаваме.

**Въпрос № 5** Поканата за оферта, съответно Техническото описание, съдържат условие за оценка, съгласно което оценката на данните за измерване на шума играе роля при оценяването на офертите. Имайки предвид, че съгласно международната практика не се ограничава сътрудничеството между компаниите –производителки на каросерии и задвижване, считаме че в тази връзка е достатъчна декларацията на производителя на нивото на шума. Моля, потвърдете, че това е достатъчно.

**Отговор № 5**: Да, потвърждаваме.

**Въпрос № 6:** По отношение на използването на неръждаеми материали за каросерията, моля потвърдете, че Възложителят приема също така устойчивостта на корозия да бъде обезпечена чрез неръждаемо покритие.

**Отговор № 6:** Да, потвърждаваме.

**УПРАВИТЕЛ НА ТРОЛЕЙБУСЕН ТРАНСПОРТ ЕООД**

**ИНЖ. АНГЕЛ НЕСТОРОВ**